
1.Демографският анализ на раждаемостта през последните години (от 1990 до 2012г. )показва , че най-много родени деца  има  през 2008 и 2009г.
След 2009 г. се наблюдава тенденция на намаляване на раждаемостта:
през 2010г.- с 300 деца;
през 2011г. - с около 550 деца;
през 2012г.- с около 550  деца.
2. При сравняване на  броя на  децата с настоящ адрес по административни райони през последните 10 години  се налага изводът, че най-висок  процент се наблюдава в  район „Одесос“  и район „Приморски“, следвани от район „Младост“, район „Владислав Варненчик“ и район „Аспарухово“:
	Община Варна
	Приблизителен % на децата с настоящ адрес  от общия брой  на децата с настоящ адрес в община Варна
	Брой училища на територията на района
(НУ, ОУ и СОУ)
	

	район“Одесос“
	36%
	13
	

	район „Приморски“
	32%
	8
	

	район „Младост“
	17%
	5
	

	район „Владислав Варненчик“
	10%
	4
	

	район „Аспарухово“
	5%
	3
	



3. Очертават се следните трайни тенденции през последните 10 години:
· Общият брой на учениците от I до XIIклас  не надхвърля 30 000 ученици;
· Подлежащите на задължително обучение в първи клас представляват  около 10 % от всички обхванати ученици във всички видове училища и във всички степени и етапи и са около 3000 ( плюс/минус 200 деца);
· Т.н.“движение“ на ученици от други населени места към община Варна и от община Варна към други населени места е в съотношение 2:1 и в рамките на не повече от  10 процента от децата във випуск първи клас.Последваща промяна в съотношението, по посока на увеличаване на броя на децата извън община Варна, се наблюдава в VII клас поради многото възможности на държавния план-прием на ученици в профилирани и професионални гимназии в община Варна;
· Най-малък е броят на  учениците, завършващи VII и VIII клас в общинските училища през 2008/2009 и 2009/2010г;
· Капацитетът на общинските училища в районите“Младост“, „Владислав Варненчик“ и „Аспарухово“ осигурява възможност да се обхванат всички ученици с настоящ адрес в съответния район и минимум 10 % повече.
· Справката за броя на децата с настоящ адрес в район”Приморски“показва тенденция на демографска устойчивост (за около 1400 деца всяка година трябва да има необходимите условия за прием в I-ви клас, ако всички деца изберат училище в близост до местоживеене) ;
· Сравнителната таблица за приеманите   в I-ви клас ученици през последните 5 години  в район“Приморски“ илюстрира  тенденцията за най-висок процент на обхват на деца от района в  ОУ”Г.С.Раковски”(между 18 и 23 %; ОУ”А.Кънчев”(19-20%); ОУ”З.Стоянов”(13-18%). Относителна стабилност на обхват проличава в ОУ”Черноризец Храбър” около12%;ОУ”Ст.Караджа”-9% и СОУ”В.Друмев”-около  8%.
· Броят на децата  с настоящ адрес в ЖК“Чайка“ през последните години ( от 2006г. досега) е по-малък от 150( т.е. около 6 паралелки).


